Cuneiform Tablet Kt v/k 95 (AKT 3 80)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-um-a-šùr-ma a-na lá-li-a ú nu-ùḫ-ša-tim qí-bi-ma mì-šu ša ta-ki-li ta-áš-ta-na-me-i-ni-ma um-ma a-tí-ma ṣú-ḫa-ra-am ù ṣú-ḫa-ar-tám ú-lá-ma-nu um-ma šu-nu-ma a-lá-nu-šu-nu ma-nam tí-šu ez-bi ta-ki-li lá ta-áš-ta-na-me-i ù ší-it lá ta-ša-me-ma li-ba-ša lá i-ma-ra-aṣ iš-tù u₄-mì-im ša a-na a-lim{ki} e-ru-bu KÙ.BABBAR 1 GÚ ù 2 GÚ ša-qú-ul a-wa-tum ša ki-li-ma gám-ra ša DUMU.SAL a-ḫi-i-a lá da-mì-iq-tim ša a-na-ku áš-pu-ra-ma ir-de₈-ú-ni-ší-ma ù DIRI-tám a-wa-sà ú-ṭá-ba-ma ki-ma a-na wa-ar-ki-tí-a ṣa-al-tum mì-ma lá i-ba-ší-ú e-pá-áš lá-li-a ú-qá-a lá-li-a i-na ma-qá-tim pu-sú-nam i-na qá-qá-ad ṣú-ḫa-ar-tim a-ša-kán-ma ḫa-ra-ni e-pá-ša-am lá ta-áš-ta-na-me-i ki-ma KÙ.BABBAR ma-dam-ma ag-tá-am-ru mì-šu-um a-wa-tim li-la-tim ta-áš-ta-na-pì-ri-im lá-li-a i-na ma-ḫu-ra-at É-tim lu wa-ša-áb e-er-šu-šu áš-ra-kam lu na-ad-a-at ú-ku-ul-tù-šu ga-ma-ar-šu ša a-na-nim ù a-lá-nim ša-bu ù ša a-dí a-ma-kam wa-áš-bu lu a-li-ku i-lu-ku ša-bu-ma pá-ší na-ki-pí ṣí-pá-ra-tim sí-sí-ni mì-ma sà-ḫe-er-tum a-ḫu-ra-at-ni ki-ta-am GAL na-áb-ri-a-tim ša i-lá-tim iš-ra-tim šé-na-tim šé-bi₄-lá ta-as-kà-ri-nam a-na-kam im-ší-im